**ОПШТИНСКО ВЕЋЕ ОПШТИНЕ ГАЏИН ХАН** на основу члана 57. Статута општине Гаџин Хан ( „Службени лист града Ниша“ бр.63/2008, 31/2011, 46/2012, 36/2013), члана 3., члана 22. Одлуке о општинском већу општине Гаџин Хан ( „Службени лист града Ниша“ бр.83/08), на 126. (стодвадесетшестој) седници одржаној дана 22. јануара 2016. године, доноси

**Р Е Ш Е Њ Е**

**о формирању комисије за процену штете од елементарне непогоде у 2016.години**

**I** **ФОРМИРА СЕ** Комисија за процену евентуалне штете која би настала на пољопривредном земљишту, стамбеним и економским објектима и инфраструктури, услед елементарних непогода на подручју општине Гаџин Хан у 2016.години у следећем саставу:

**1-** **Звонимир Милошевић, председник**

**2- Биљана Савић, члан**

**3- Мирослав Крстић, члан**

**II** Задтак Комисије је да утврди постојање штете на пољопривредном земљишту стамбеним и економским објектима и инфраструктури, услед елементарних непогода на територији општине Гаџин Хан у 2016.години и процени висину исте, те да о утврђивању и процени висине штете сачини извештај који доставља Општинском већу општине Гаџин Хан.

**III** Ово решење доставити члановима Комисије ради поступања по захтевима за накнаду штете.

**IV** Обавезују се месне заједнице да Kомисији за процену штете од елементарне непогоде достављају спискове оштећених грађана са свог подручја у случају да већи број њих буде претрпео штету.

**V** Захтеве Комисији за процену штете од елементарне непогоде грађани могу поднети у месним заједницама подручја на којима је штета настала или Општинској управи општине Гаџин Хан, непосредно предајом на писарници или путем поште препорученом пошиљком.

**VI** Ово решење доставити члановима kомисије и председницима месних заједница са територије општине Гаџин Хан на даље поступање.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-02-47/16-III ПРЕДСЕДНИК

У Гаџином Хану, 22. јануара 2016. године Саша Ђорђевић